《盐官杂兴》
清代·王又旦

晨出步城南，城南栈栈多莓苔。昔人负高调，在此延望但见野木风号鸟毰毸。

成连何处寻尔师，如何至今不知回？云烟莽阔白日冻，阴风常起伯牙台。

千载尚有凭吊客，山径时时骑马来。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。